钦定古今图书集成/明伦汇编/氏族典/第472卷 > 蔡时鼎
## 钦定古今图书集成/明伦汇编/氏族典/第472卷 > 蔡时鼎

按《明外史蔡时鼎传》：“时鼎，字台甫，漳浦人。万历初进
士，历知桐乡、元城，为治清严，征授御史，巡盐两淮。还
朝，会戚畹子弟有求举不获者，诬顺天考官张一柱
私其客冯诗、章维宁及编修史钶子记纯，又滥取冒
籍者五人。帝怒，夺钶职，下诗、维宁吏，调一柱南京。时
鼎以事初纠发，不由外廷，径从中出，极言宵人蜚语，
直达御前，其渐不可长。”帝怒，责时鼎疑君讪上，谪马
邑典史，告归。居二年，起太平推官。进南京刑部主事，
就改吏部。十八年进南京礼部郎中，卒官。